rejauldu/bengali-wikipedia huggingface dataset:
ডেইলি নিউজ হল শ্রীলঙ্কার একটি ইংরেজি ভাষার সংবাদপত্র। এটি এখন সরকারি মালিকানাধীন কর্পোরেশন অ্যাসোসিয়েটেড নিউজপেপারস অফ সিলন লিমিটেড (লেক হাউস) দ্বারা প্রকাশিত হয়। পত্রিকাটি ১৯১৮ সালের ৩ জানুয়ারি প্রকাশনা শুরু করে।  ডি. আর. উইজেবর্দেনা ছিলেন এর প্রতিষ্ঠাতা।   আরো দেখুন    শ্রীলঙ্কার সংবাদপত্রের তালিকা   তথ্যসূত্র    বহিঃসংযোগ    দৈনিক সংবাদ অফিসিয়াল ওয়েবসাইট বিষয়শ্রেণী:১৯১৮-এ প্রতিষ্ঠিত প্রকাশনা বিষয়শ্রেণী:শ্রীলঙ্কার ইংরেজি ভাষার সংবাদপত্র বিষয়শ্রেণী:শ্রীলঙ্কার দৈনিক সংবাদপত্র বিষয়শ্রেণী:সিলন লিমিটেডের সহযোগী সংবাদপত্র
সৈয়দ আলতাফ হোসেন (১৬ মার্চ ১৯২৩- ১২ নভেম্বর ১৯৯২) একজন বাংলাদেশী সাংবাদিক, রাজনীতিক ও আইনজীবী ছিলেন। তিনি কুষ্টিয়া-৩ আসনের সংসদ সদস্য ছিলেন। শেখ মুজিবুর রহমানের চতুর্থ মন্ত্রিসভায় (বাকশাল) রেলওয়ে প্রতিমন্ত্রী এবং মোশতাক আহমদের মন্ত্রিসভার সড়ক যোগাযোগ প্রতিমন্ত্রী হিসেবে দায়িত্ব পালন করেন।   জন্ম ও প্রাথমিক জীবন  সৈয়দ আলতাফ হোসেন ১৬ মার্চ ১৯২৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার বিষ্ণুদিয়া গ্রামে জন্মগ্রহণ করেন। তার পিতা সৈয়দ ইয়াদ আলী ও মাতা জরিনা খাতুন। তিনি  ১৯৩৯ সালে কুষ্টিয়া সদর উপজেলার হরিনারায়ণপুর বহুমুখী উচ্চ বিদ্যালয় থেকে ম্যাট্রিকুলেশন, ১৯৪১ সালে কলকাতা ইসলামিয়া কলেজ থেকে আইএ এবং বিএ পাস করেন ১৯৪৪ সালে। কলকাতা বিশ্ববিদ্যালয় থেকে তিনি ১৯৪৬ সালে বিএল এবং ইতিহাসে এমএ ডিগ্রি লাভ করেন ১৯৪৭ সালে।   মৃত্যু  সৈয়দ আলতাফ হোসেন ১২ নভেম্বর ১৯৯২ সালে ঢাকায় মৃত্যুবরণ করেন।    তথ্যসূত্র   বিষয়শ্রেণী:বাংলাদেশের রেলমন্ত্রী বিষয়শ্রেণী:১৯২৩-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য বিষয়শ্রেণী:মোশতাক আহমেদের মন্ত্রিসভার সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:বাংলাদেশী সাংবাদিক বিষয়শ্রেণী:কুষ্টিয়া জেলার আইনজীবী বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:ন্যাশনাল আওয়ামী পার্টির রাজনীতিবিদ
এটি রোমান ক্যাথলিকদের তালিকার একটি বিবিধ তথ্যসম্বলিত পঞ্জি।  তালিকা right|thumb|200px|বিভিন্ন ক্ষেত্রে অবদান রাখা বিখ্যাত রোমান ক্যাথলিকদের ছবির তালিকা  আমেরিকান ক্যাথলিকদের তালিকা  চীনা রোমান ক্যাথলিকদের তালিকা  ক্যাথলিক লেখকদের তালিকা - ক্যাথলিক লেখক, সম্পাদক, এবং টেলভিশন, চলচ্চিত্র এবং চিত্রনাট্যকারদের জন্য  ইংরেজ সংস্কারে ক্যাথলিক শহীদদের তালিকা  ক্যাথলিক দার্শনিক এবং ধর্মতত্ত্ববিদদের তালিকা  ক্যাথলিক পুরোহিতদের তালিকা  ক্যাথলিক বিজ্ঞানীদের তালিকা  আরও দেখুন  ভারতে রোমান ক্যাথলিক ধর্মপ্রচারকদের তালিকা  বিষয়শ্রেণী:রোমান ক্যাথলিকদের তালিকা বিষয়শ্রেণী:রোমান ক্যাথলিক
হোর্হে অ্যালবের্তো ফ্রান্সিস্কো ভ্যালদানো ক্যাস্তেয়ানোস () (জন্ম ৪ অক্টোবর ১৯৫৫) হলেন একজন প্রাক্তন আর্জেন্টিনীয় ফুটবলার, কোচ এবং স্পেনীয় ক্লাব রিয়াল মাদ্রিদের প্রাক্তন জেনারেল ম্যানেজার। তিনি সান্তা ফে প্রদেশের লাস পারেজাসে জন্ম গ্রহণ করেন। তাকে "ফুটবলের দার্শনিক'' বলে ডাকা হয়।   বৃত্তান্ত  থাম্ব|ভ্যালদানোকে ভ্যালদানোকে অনেক সময় ফুটবলের প্রদর্শক নামে ডাকা হয়। মেক্সিকোতে ১৯৮৬ ফিফা বিশ্বকাপ জয়ী আর্জেন্টিনা দলের সদস্য ছিলেন তিনি। প্রতিযোগিতার ফাইনাল খেলায় পশ্চিম জার্মানির বিপক্ষে আর্জেন্টিনার হয়ে তিনি দ্বিতীয় গোলটি করেন, যেখানে আর্জেন্টিনা ৩–২ গোলের ব্যবধানে জয় লাভ করে। ভ্যালদানো স্পেনীয় ক্লাব রিয়াল মাদ্রিদের হয়ে খেলেছেন এবং পরবর্তীতে তিনি ক্লাবটির খেলাধুলা বিষয়ক পরিচালক হিসেবে দায়িত্ব পালন করেন।   তথ্যসূত্র    বহিঃসংযোগ   Q & A with Valdano – বিবিসি স্পোর্ট  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনীয় ফুটবল ম্যানেজার বিষয়শ্রেণী:নিওয়েল’স ওল্ড বয়েজের খেলোয়াড় বিষয়শ্রেণী:লা লিগার ম্যানেজার বিষয়শ্রেণী:রিয়াল মাদ্রিদ ফুটবল ক্লাবের ম্যানেজার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:লা লিগার খেলোয়াড় বিষয়শ্রেণী:রিয়াল সারাগোসার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:১৯৮২ ফিফা বিশ্বকাপের খেলোয়াড় বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:১৯৭৫ কোপা আমেরিকার খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সান্তা ফে প্রদেশের ফুটবলার
কলাথাপ্পাম (കലത്തപ്പം) উত্তর মালাবার ও দক্ষিণ মালাবার, বিশেষত কান্নুর, মালাপ্পুরম ও কাসারগোডের একটি খাবার। এটি ম্যাঙ্গালোরের বিয়ারি মুসলমানদের নিকট কলাথাপ্পা নামে পরিচিত।  এটি একটি চালের কেক যা গ্রাউন্ড চাল (বাদামী চাল), পানি, নারকেল তেল, গুড়ের চিনি, ভাজা পেঁয়াজ বা শ্যালট, নারকেল আঁইশ ও এলাচ গুঁড়ো দিয়ে তৈরি। এটি প্যানকেকের মতো একটি প্যানে রান্না করা হয় বা ঐতিহ্যগত চুলায় সেঁকা হয় অথবা এমনকি একটি রাইস কুকারে ভাঁপে রাখা হয়।   প্রস্তুতি  কলাথাপ্পাম রান্নার ঐতিহ্যবাহী কাসারগোডিয়ান পদ্ধতি অন্যান্য জায়গা থেকে একটু আলাদা ধরনের। উরুলি নামক ঐতিহ্যবাহী পাত্রে ভাত, নারকেল, পেঁয়াজ, এলাচ ও পানির বাটা গরম তেলে ঢেলে দেওয়া হয়। উরুলির উপরে ধাতু স্থাপন করা হয় যার উপরে নারকেলের খোসায় আগুন দেওয়া হয়। এটি উপরে ও নীচে থেকে উত্তপ্ত হয়। এটি চারদিকে একটি ক্রাঞ্চি শেল তৈরি করে।, Kalathappam   আরও দেখুন   উত্তর মালাবার     তথ্যসূত্র   বিষয়শ্রেণী:কেরল রন্ধনশৈলী বিষয়শ্রেণী:নারকেল ধারণকারী খাদ্য বিষয়শ্রেণী:ভারতীয় চালের পদ বিষয়শ্রেণী:ভারতীয় মিষ্টান্ন বিষয়শ্রেণী:কেক বিষয়শ্রেণী:দক্ষিণ ভারতীয় রন্ধনশৈলী
সাতাই () ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাতাই শহরের জনসংখ্যা হল ৮২৯৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪০%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ২৭%। সারা ভারতের সাক্ষরতার হার ৫৯.৫%, তার চাইতে সাতাই এর সাক্ষরতার হার কম।  এই শহরের জনসংখ্যার ২১% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
জগন্মোহিনী দেবী  ( ২৬ ডিসেম্বর ১৮৪৭ - ১ মার্চ ১৮৯৮) ছিলেন ঊনিশ শতকের দ্বিতীয় ভাগের বাংলার একজন গীতিকার ও  কবি।  জীবনী জগন্মোহিনী দেবীর জন্ম ১৮৪৭ খ্রিস্টাব্দের ২৬ ডিসেম্বর  ব্রিটিশ ভারতের অধুনা  পশ্চিমবঙ্গের হাওড়া জেলার বালিতে। পিতা চন্দ্রমোহন মজুমদার। ভারতবর্ষীয় ব্রাহ্মসমাজের প্রতিষ্ঠাতা ব্রহ্মানন্দ কেশবচন্দ্র সেনের সহধর্মিণী ছিলেন তিনি।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৩৫,  পাঁচ পুত্র ও পাঁচ কন্যা সহ তাদের দশ সন্তান। জ্যেষ্ঠা কন্যা সুনীতি দেবী ছিলেন ব্রিটিশ ভারতীয় দেশীয় রাজ্য কোচবিহারের মহারাণী এবং  আর এক কন্যা সুচারু দেবী ছিলেন ভারতের ময়ূরভঞ্জ রাজ্যের মহারাণী। জগন্মোহিনী বিখ্যাত ব্যক্তির স্ত্রী বা মাতার পরিচয়ে পরিচিত ছিলেন না। তিনি ছিলেন একজন কবি ও গীতিকার।  তিনি নববিধান সমাজ সম্পর্কিত সঙ্গীত রচনা করে খ্যাতি অর্জন করেন। তার ১১৪ টি সঙ্গীতের সংকলন গ্রন্থ তার মৃত্যুর পর ১৯১১ খ্রিস্টাব্দে প্রকাশিত হয়। thumb|কলকাতার ৭৮বি আচার্য প্রফুল্লচন্দ্র রায় রোডে অবস্থিত জগন্মোহিনী দেবীর সমাধি বা কবরস্থান  তথ্যসূত্র  বিষয়শ্রেণী:১৮৪৭-এ জন্ম বিষয়শ্রেণী:১৮৯৮-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি মহিলা কবি বিষয়শ্রেণী:ভারতীয় নারী কবি
thumb ১১ পদাতিক ডিভিশন হচ্ছে বাংলাদেশ সেনাবাহিনীর একটি সেনাদল। এটি রাজশাহী বিভাগের একমাত্র সেনা ডিভিশন। এর প্রধান কার্যালয় বগুড়া জেলার বগুড়া সেনানিবাসে অবস্থিত।  ইতিহাস বর্তমান জিওসি খালেদ আল মামুন PBGM, ndc, psc বাংলাদেশ সেনাবাহিনীর একজন মেজর জেনারেল, বর্তমানে 11 পদাতিক ডিভিশনের GOC এবং এরিয়া কমান্ডার হিসেবে দায়িত্ব পালন করছেন। এর আগে, তিনি সামরিক সচিব এবং সেনা সদর দফতরের সামরিক গোয়েন্দা (ডিএমআই) পরিচালক ছিলেন।  আরও দেখুন বাংলাদেশ সেনাবাহিনীর পদাতিক ডিভিশনের তালিকা   তথ্যসূত্র   বিষয়শ্রেণী:বাংলাদেশ সেনাবাহিনীর পদাতিক ডিভিশন
পারপেরাল সংক্রমণ, যা প্রসবোত্তর সংক্রমণ, পারপেরাল ফিভার বা চাইল্ডবেড ফিভার () নামেও পরিচিত, সেটি হলো বাচ্চার জন্ম বা গর্ভপাতের পর নারী প্রজননতন্ত্রের যেকোনো ব্যাকটেরিয়াঘটিত সংক্রমণ । লক্ষণ ও উপসর্গসমূহের মধ্যে রয়েছে এমন জ্বর যা  হালকা জ্বরের চেয়ে বেশি, কাঁপুনি, তলপেটে ব্যথা, এবং যোনি থেকে বের হয়ে আসা তরল পদার্থের সম্ভাব্য দুর্গন্ধ। এটি সাধারণত প্রসবের ২৪ ঘণ্টা পরে এবং প্রথম দশ দিনের মধ্যে ঘটে থাকে।  সবচেয়ে কমন সংক্রমণ হলো গর্ভাশয় এবং এর চারপাশের টিস্যুর সংক্রমণ যা পারপেরাল সেপসিস বা পোস্টপার্টাম মেট্রিটিস  নামে পরিচিত। ঝুঁকির নিয়ামকগুলোর অন্যগুলোর মধ্যে রয়েছে সিজারিয়ান সেকশন, যোনিপথে নির্দিষ্ট কিছু ব্যাকটেরিয়ার উপস্থিতি যেমন: গ্রুপ বি স্ট্রেপ্টোকক্কাস, সময়ের আগেই ঝিল্লি ছিঁড়ে যাওয়া এবং দীর্ঘস্থায়ী প্রসব বেদনা । বেশিরভাগ সংক্রমণের সাথে বিভিন্ন ধরনের অনেকগুলো ব্যাকটেরিয়া জড়িত। যোনিপথ বা রক্তের কালচার পরীক্ষা দ্বারা রোগ নির্ণয়ে খুব কমই সহায়তা পাওয়া যায়৷ যাদের উন্নতি ঘটে না তাদের জন্য মেডিকেল ইমেজিং এর দরকার হতে পারে। প্রসবোত্তর জ্বরের অন্যান্য কারণের মধ্যে রয়েছে: স্তন প্রদাহ, মুত্রনালীর সংক্রমণ, তলপেটের কাটা জায়গা বা এপিসিওটমি-তে সংক্রমণ এবং অ্যাটেলেক্টাসিস ।  সি-সেকশন পরবর্তী ঝুঁকিসমূহের কারণে অস্ত্রোপচারের সময়কালে সব মহিলাদের জন্য এম্পিসিলিন এর মত অ্যান্টিবায়োটিকের প্রতিরোধক ডোজ গ্রহণের সুপরিশ করা হয়। এযাবত জ্ঞাত সংক্রমণগুলোর চিকিৎসা অ্যান্টিবায়োটিক দিয়েই করা হয় যেখানে বেশিরভাগ রোগীই দুই থেকে তিন দিনের মধ্যে সেরে ওঠেন। হালকা রোগাক্রান্ত ব্যক্তিদের জন্য মুখে খাওয়ার অ্যান্টিবায়োটিক ব্যবহৃত হতে পারে, অন্যথায় শিরায় গ্রহণের অ্যান্টিবায়োটিক সুপারিশ করা হয়ে থাকে। সাধারণ অ্যান্টিবায়োটিকের মধ্যে রয়েছে, যোনিপথে প্রসবের ক্ষেত্রে এম্পিসিলিন ও জেন্টামাইসিন এর সমন্বয় অথবা যাদের সি-সেকশন করা হয়েছে তাদের জন্য ক্লিন্ডামাইসিন ও জেন্টামাইসিন। যথাযথ চিকিৎসায় সেরে উঠছেন এমন ব্যক্তিদের ফোঁড়ার মত অন্য কোনো জটিলতা থাকলে তা বিবেচনায় নেয়া উচিত।  উন্নত বিশ্বে প্রায় এক থেকে দুই শতাংশের মধ্যে যোনিপথে প্রসবের পর গর্ভাশয়ের সংক্রমণ দেখা যায়। প্রতিরোধক অ্যান্টিবায়োটিক ব্যবহারের আগে, যাদের আরও বেশি প্রসবকালীন জটিলতা ছিল তাদের ক্ষেত্রে এটি পাঁচ থেকে তের শতাংশ এবং সি-সিজারিয়ান করা হয়েছে এমন মহিলাদের ক্ষেত্রে পঞ্চাশ শতাংশ পর্যন্ত বৃদ্ধি পায়। ২০১৩ সালে এই সংক্রমণ ২৪,০০০ মৃত্যুর কারণ ঘটিয়েছিল যা ১৯৯০ সালের ৩৪,০০০ মৃত্যুর চেয়ে কম ছিল।  অবস্থাটির সর্বপ্রথম জ্ঞাত বিবরণ পাওয়া যায় কমপক্ষে খৃষ্টপূর্ব ৫ম শতাব্দীতে হিপোক্রেটসের লেখা থেকে। এই সংক্রমণগুলোই ছিল শিশু জন্মদানের সময়কালব্যাপী মৃত্যুর অতি সাধারণ কারণ যা কমপক্ষে ১৮ শতাব্দীতে শুরু হয়ে ১৯৩০ এর দশক পর্যন্ত চলেছে, অ্যান্টিবায়োটিকের প্রচলন হওয়ার আগ পর্যন্ত৷ ১৮৪৭ সালে অস্ট্রিয়াতে ইগনাজ সেমেলউইস ক্লোরিন দিয়ে হাত ধোয়ার ব্যবস্থা চালু করে এই রোগজনিত মৃত্যুর হার প্রায় বিশ শতাংশ থেকে দুই শতাংশে নামিয়ে এনেছিলেন।   লক্ষণ ও উপসর্গ   তথ্যসূত্র   আরও পড়ুন   বিষয়শ্রেণী:স্ত্রীরোগ ও প্রসূতিবিজ্ঞান
আমির হুসাইন কুর্দি () ১৬ শতকের গোড়ার দিকে মামলুক সালতানাতের অংশ লোহিত সাগরের জেদ্দা শহরের একজন কুর্দি গভর্নর ছিলেন।Kuzhippalli Skaria Mathew, Portuguese trade with India in the sixteenth century, p.39, Manohar, 1983 পর্তুগিজদের দ্বারা তিনি মিহির হুসেন বা মির-হোসেম বা মিরোকেমThe book of Duarte Barbosa By Duarte Barbosa, Fernão de Magalhães, Mansel Longworth Dames নামে পরিচিত ছিলেন। তিনি ভারত মহাসাগরে পর্তুগিজ সাম্রাজ্যের বাহিনীর দ্বারা লড়াই করা মামলুক নৌবহরের আমিরুল বাহর হিসাবে দায়িত্বপালন করেন।Fernão Lopes de Castanheda, "História do Descobrimento e Conquista da India pelos Portugueses", p.12 ভারতীয় সমুদ্রে পর্তুগিজদের আগমনের অল্প সময়ের মধ্যে মিরোসেমকে শেষ মামলুক সুলতান আশরাফ কানসুহ ঘুরি মক্কায় মুসলিম হজযাত্রীদের বহরের প্রতিরক্ষাসহ সমুদ্রে তার স্বার্থ রক্ষার জন্য প্রেরণ করেছিলেন।  ১৫০৮ সালে তিনি চাউলের যুদ্ধে মামলুক নৌবহরের নেতা হিসাবে গুজরাটের অ্যাডমিরাল মালিক আইয়াজের সাথে যোগ দেন। তারা ভারতের পর্তুগিজ ভাইসরয় ডি. ফ্রান্সিসকো ডি আলমেদার পুত্র লরেনো ডি আলমেদার নৌবহরের মুখোমুখি হন এবং পরাজিত করেন। এই যুদ্ধের পরে ভাইসরয় নিজেই প্রচণ্ডভাবে লড়াই করেন। তিনি ১৫০৯ সালে এবং ১৫০৮ সালে চাউলের যুদ্ধে তার ছেলের মৃত্যুর প্রতিশোধ নিতে ও পর্তুগিজ বন্দীদের মুক্ত করতে এবং মিরোসেমের খোঁজে দিউ যুদ্ধে লিপ্ত হন এবং জয়লাভ করেন।  সেলমান রেইসের উসমানীয় নৌবহরের সাথে হোসেন ১৫১৭ সালে লোপো সোয়ারেস ডি আলবার্গিয়ার পর্তুগিজ নৌবহর থেকে সফলভাবে জেদ্দাকে রক্ষা করেছিলেন। এর সামান্য কিছুদিন পরই মামলুক সালতানাতের উসমানীয় সাম্রাজ্যের কাছে পরাজিত হয়ে পতন ঘটে।   তথ্যসূত্র   বিষয়শ্রেণী:জেদ্দার ব্যক্তি বিষয়শ্রেণী:কুর্দি ব্যক্তি
সিন্টা লরা কেইল, অধিক পরিচিত সিন্টা লরা নামে, হচ্ছেন ইন্দোনেশিয়ার একজন ইন্দোনেশিয়ান-জার্মান অভিনেত্রী, ইলেক্ট্রোপপ গায়িকা এবং মডেল।  জীবন এবং ক্যারিয়ার  শৈশব এবং প্রারম্ভিক ক্যারিয়ার সিন্টা লরা কেইল ১৯৯৩ সালের ১৭ ই আগস্ট জার্মানি এর কুয়াকেনব্রাক শহর এ জন্মগ্রহণ করেন। তার পিতা মাইকেল কিয়াল ছিলেন একজন জার্মান কর্মকর্তা এবং তার মা হরিদিয়ানা সোকার্সেনো ছিলেন একজন সুদানী বংশজাতের ইন্দোনেশীয় আইনজীবী। তার বাবার চাকরির কারণে, সিন্টা লরা কেইল মার্কিন যুক্তরাষ্ট্র, মালয়েশিয়া, জার্মানি এবং শেষ পর্যন্ত ইন্দোনেশিয়া এর মতো বেশ কয়েকটি দেশে বড় হয়ে ওঠে, যা তাকে জার্মান ও ইন্দোনেশিয়ান ব্যাকগ্রাউন্ডের পাশাপাশি ইংরেজিকে প্রথম ভাষা হিসেবে উন্নীত করতে সাহায্য করে।  ইন্দোনেশিয়া এ তার পদক্ষেপে, সিন্টা লরা ক্রীড়া এর জন্য তার ভালবাসা চাষা শুরু করেন। সাঁতারের জন্য তার ভালোবাসা তাকে একটি প্রতিযোগিতামূলক সাঁতারু হিসাবে বেছে নিয়েছিল, দেশটিতে আন্তর্জাতিক স্কুল থেকে কয়েক ডজন প্রতিযোগিতায় অংশগ্রহণ করেন। মাত্র ১২ বছর বয়সে তিনি বিভিন্ন সোয়ামের মধ্যে ১০ টি স্বর্ণপদক, ৭ টি রৌপ্য পদক এবং ৭ টি ব্রোঞ্জ পদক অর্জন করেন। ২০০৬ সালে সিন্টা লরা কেইল অ্যাণ্ডেডিসাইটিস থেকে ভুগছিলেন, যার ফলে তার অপারেশন ঘটেছিল যা তাকে তিন মাসের জন্য নিষ্ক্রিয় থাকতে বাধ্য করেছিল। এই বিরতির সময়, তার নাচ শিক্ষক তাকে অভিনয় / মডেলিং প্রতিযোগিতায় অংশগ্রহণ করতে উৎসাহিত করেছিলেন। ক্রীড়া এর দিকে তার পছন্দের কারণে প্রাথমিকভাবে দ্বিধাগ্রস্ত হলেও, তিনি চ্যালেঞ্জ গ্রহণ এবং প্রতিযোগিতায় অংশগ্রহণ করেন। তিনি কি জানতেন না যে এই প্রতিযোগিতায় তার জীবন চিরতরে বদলে দেবে।  সিন্টা লরা কেইলকে অবাক করে দিয়ে তিনি মডেলিং এর এই প্রতিযোগিতায় প্রথম স্থান জিতেছেন। একজন বিচারক, যিনি ইন্দোনেশিয়ার সবচেয়ে বড় প্রোডাকশন হাউসের একজন কাস্টিং ডিরেক্টর ছিলেন, তিনি স্থানীয় টিভি সাবান সিরিজের একটি গুরুত্বপূর্ণ ভূমিকার জন্য অবিলম্বে একটি চুক্তি প্রস্তাব করেন। সপ্তাহ পরে তিনি এমটি এন্টারটেইনমেন্ট এর সাথে একটি চুক্তি স্বাক্ষর করেন এবং একজন অভিনেত্রী হিসাবে তার যাত্রা শুরু করেন। তার জঘন্য ইন্দোনেশিয়ান এবং অভিনেত্রী অনভিজ্ঞতার কারণে, এমডি এন্টারপ্রাইজ সিন্টা লরা কেইল ইন্দোনেশিয়ার একজন শিক্ষক ও অভিনেতা কোচ উভয়েই প্রদান করে। ফেব্রুয়ারি ২০০৭ সালে, তার প্রথম নাটক, "সিন্ডারেলা: আপাকা সিনটা হানালাহ্ এমম্পী?" সিসিটিভিতে সম্প্রচারিত কয়েক সপ্তাহের মধ্যে এটি দেশের সর্বাধিক জনপ্রিয় অনুষ্ঠান হয়ে ওঠে। সিন্টা লরা কেইল এর জনপ্রিয়তা একটি অপরিমেয় গতিতে বেড়ে চলে। আগস্ট ২০০৭ এ তার ১৪ তম জন্মদিনের কিছু আগে, তিনি বেশ কয়েক বছর ধরে শিল্পে রয়েছেন এমন অন্যান্য মহিলা অভিনেতাদের পরাস্ত করে দিয়ে তিনি শ্রেষ্ঠ অভিনেত্রীর জন্য পুরস্কার পান। এই শোটি সেই বছরের সেরা সিনট্রন (টিভি নাটক)ও জিতেছিল। "সিন্ডারেলা: আপাকা সিনটা হানালাহ্ এমম্পী?" ৩১০ টি পর্বের পর সমাপ্ত হয় এবং তার কিশোর জীবনে কিছু সাধারণতা অর্জন করার জন্য একটি বিরতির জন্য সিন্টা লরা কেইল এর প্রয়োজন এই কারণে শেষ হয়।  আরো দেখুন  বিনোদন ও গণমাধ্যমে মুসলমানদের তালিকা  তথ্যসূত্র  বহিঃসংযোগ অফিসিয়াল ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:জাকার্তার ব্যক্তি বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী বিষয়শ্রেণী:ইন্দোনেশীয় মুসলিম বিষয়শ্রেণী:ইন্দোনেশীয় নারী মডেল বিষয়শ্রেণী:ইন্দোনেশীয় চলচ্চিত্র অভিনেত্রী বিষয়শ্রেণী:ইন্দোনেশীয় টেলিভিশন অভিনেত্রী বিষয়শ্রেণী:২১শ শতাব্দীর ইন্দোনেশীয় অভিনেত্রী
জুলাই স্মৃতি উদ্যান যা জাতিসংঘ পার্ক নামে অধিক পরিচিত, হলো চট্টগ্রামের পাঁচলাইশ আবাসিক এলাকায় অবস্থিত একটি উদ্যান। এটি ১৯৫৪ সালে পাঁচলাইশ পার্ক হিসেবে প্রতিষ্ঠিত হয়। ২০০২ সালে চট্টগ্রাম সিটি কর্পোরেশনের মেয়র এবিএম মহিউদ্দিন চৌধুরী এটিকে জাতিসংঘ পার্ক নামকরণ করে।   ইতিহাস  ১৯৫৪ সালে পাঁচলাইশ আবাসিক এলাকাটি বরাদ্দ দেয় গণপূর্ত মন্ত্রণালয়। ঐ সময়ে লে–আউটে পার্কটি ছিল। গণপূর্ত অধিদপ্তর ১৯৮৮ সালে চট্টগ্রাম সিটি কর্পোরেশনের কাছে পার্কটির ব্যবস্থাপনার জন্য দায়িত্ব দেয়। ২০১২ সালে পার্কটিতে একটি জিমনেসিয়াম ও দুটি সুইমিংপুল স্থাপনের প্রকল্প নেয় সিটি কর্পোরেশন। ২০১৫ সালে সিটি কর্পোরেশন পার্কের পূর্ব পার্শ্বে ১ একর স্থানে ৫ কোটি টাকা ব্যয়ে দুটি সুইমিংপুল স্থাপন করে। পরবর্তীতে কারিগরি ত্রুটি ও একজন নিহতের ঘটনায় সুইমিংপুলটি বন্ধ করে দেয়া হয়। ২০১৬ সালে পার্কটিকে তৎকালীন মেয়র আ জ ম নাছির উদ্দিন এলিট পার্ক লিমিটেড নামে একটি বেসরকারি প্রতিষ্ঠানকে ২৫ বছরের জন্য ইজারা দেওয়ার সিদ্ধান্ত নিলে গণপূর্তমন্ত্রী মোশাররফ হোসেন এবং পাঁচলাইশ আবাসিক এলাকা সমিতির বাঁধার কারণে পার্কটি পরিত্যক্ত অবস্থায় পড়ে থাকে।   ২০২২ সালে ১২ কোটি ৬৫ লাখ টাকা ব্যয়ে পার্কটির আধুনিকায়নে ‘জাতিসংঘ সবুজ উদ্যান’ প্রকল্প নেয় গণপূর্ত অধিদপ্তর। ছাত্র-জনতার অভ্যুত্থানের প্রেক্ষাপটে পার্কটির নাম পরিবর্তন করা হয়।  তথ্যসূত্র  বিষয়শ্রেণী:চট্টগ্রামের উদ্যান বিষয়শ্রেণী:চট্টগ্রামের দর্শনীয় স্থান বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের চিত্তবিনোদন উদ্যান বিষয়শ্রেণী:ছাত্র-জনতার অভ্যুত্থানের স্মৃতিস্তম্ভ ও স্মারক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। অবিশ্বকোষীয় তালিকা। ~মহীন (আলাপ) ০৪:৪১, ১৪ অক্টোবর ২০১৮ (ইউটিসি) আল্লাহর অলী দের তালিকা   – (অপসারণের প্রস্তাবনা দেখুনলগ দেখুন) () ইসলামের নবী নামে একটি বিষয়শ্রেণী আগে থেকেই রয়েছে। আলাদা করে নিবন্ধের প্রয়োজন নেই।  মাসুম-আল-হাসান (আলাপ) ১০:৫৩, ১৩ অক্টোবর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিউয়ার্ক লিবার্টি আন্তর্জাতিক বিমানবন্দর , মূলত নিউয়ার্ক মেট্রোপলিটন বিমানবন্দর এবং পরবর্তী সময়ে নিউয়ার্ক আন্তর্জাতিক বিমানবন্দর একটি আন্তর্জাতিক বিমানবন্দর, যা নিউ জার্সির এসেক্স কাউন্টি এবং ইউনিয়ন কাউন্টির নিউয়ার্ক ও এলিজাবেথ শহরের মধ্যে সীমানা বিস্তৃত। এটি নিউ ইয়র্ক মহানগরের অন্যতম প্রধান বিমানবন্দর। বিমানবন্দরটি বর্তমানে এলিজাবেথ এবং নিউয়ার্ক শহরের যৌথ মালিকানাধীন এবং নিউইয়র্ক ও নিউ জার্সি বন্দর কর্তৃপক্ষের কাছে ইজারা দেওয়া এবং উক্ত কর্তৃপক্ষের দ্বারা পরিচালিত হয়।  নিউয়ার্ক বিমানবন্দরটি ডাউনটাউন নিউয়ার্কের ৩ মাইল (৪.৮ কিলোমিটার) দক্ষিণে এবং ম্যানহাটনের বারো থেকে ৯ মাইল (১৪ কিমি) পশ্চিম-দক্ষিণ-পশ্চিমে অবস্থিত। এটি নিউইয়র্ক মহানগর অঞ্চল উড়ান পরিষেবা পরিবেশনকারী তিনটি প্রধান বিমানবন্দরগুলির মধ্যে একটি; অন্যগুলি হল বন্দর কর্তৃপক্ষ দ্বারা পরিচালিত জন এফ. কেনেডি আন্তর্জাতিক বিমানবন্দর এবং লাগার্ডিয়া বিমানবন্দর।  ইন্টারস্টেট ৯৫ ও ইন্টারস্টেট ৭৮ (নিউ জার্সি টার্নপাইকের উভয় উপাদান) এবং মার্কিন রুট ১ ও ৯ এর মধ্যে অবস্থিত বিমানবন্দরটি জেএফকে-র জমির পরিমাণের ৪০ শতাংশ হওয়া সত্ত্বেও জন এফ কেনেডি আন্তর্জাতিক বিমানবন্দরের তুলনায় প্রায় অনেকগুলি উড়ান পরিচালনা করে। নিউয়ার্ক শহর ১৯২৮ সালে ৬৮ একর (২৮ হেক্টর) জলাজমিতে বিমানবন্দরটি তৈরি করে এবং দ্বিতীয় বিশ্বযুদ্ধের সময় আর্মি এয়ার কর্পস এই ব্যবস্থাটি পরিচালনা করে। ১৯৮৪ সালে বন্দর কর্তৃপক্ষ এটির ক্ষমতা গ্রহণের পরে একটি উপকরণ রানওয়ে, একটি টার্মিনাল ভবন, একটি নিয়ন্ত্রণ টাওয়ার এবং একটি এয়ার কার্গো সেন্টার যুক্ত করা হয়। ১৯৩৫ সালে নির্মিত বিমানবন্দরের মূল কেন্দ্রীয় টার্মিনাল ভবনটি একটি জাতীয় ঐতিহাসিক ল্যান্ডমার্ক। ইডব্লিউআর ২৪,০০০ জনেরও বেশি কর্মীদের   নিযুক্ত করে।  ২০১৭ সালের হিসাবে আন্তর্জাতিক যাত্রী পরিবহনের ক্ষেত্রে বিমানবন্দরটি দেশের মধ্যে ৬ষ্ঠ এবং যাত্রী পরিবহনের ক্ষেত্রে মার্কিন যুক্তরাষ্ট্রে মধ্যে ১৫তম ব্যস্ততম বিমানবন্দরের স্থান অর্জন করে। এটি ২০১৭ সালে ৪,৩৩,৯৩,৪৯৯ জন যাত্রী পরিবহন করে, যা ইডব্লিউআর বিমানবন্দরকে যাত্রী যাত্রী পরিবহনের ক্ষেত্রে বিশ্বের ৩৩তম ব্যস্ততম বিমানবন্দরে পরিণত করে। বিমানবন্দরটি ২০১৯ সালে ৪,৬৩,৩৬,৪৫২ জন যাত্রী পরিবহন করে, যা এটির ইতিহাসে সবচেয়ে বেশি যাত্রী পরিবহনের ঘটনা।  নিউয়ার্ক থেকে ৫০ টি বিমান সংস্থা উড়ান পরিষেবা পরিবেশন করে এবং এটি বিমানবন্দরের বৃহত্তম ভাড়াটিয়া ইউনাইটেড এয়ারলাইন্সের তৃতীয় বৃহত্তম হাব (নিউয়ার্কের টার্মিনালের তিনটিতেই উড়ান পরিচালনা করে) এবং ফেডেক্স এক্সপ্রেস এটির  দ্বিতীয় বৃহত্তম ভাড়াটিয়া (বিমানবন্দর সম্পত্তির দুই মিলিয়ন  বর্গফুট বিশিষ্ট তিনটি ভবনে পরিচালিত)। ২০১৪ সালের জুলাই মাসে শেষ হওয়া ১২ মাসের সময়কালে বিমানবন্দরে সমস্ত যাত্রীর ৬৮% এরও বেশি যাত্রীদের ইউনাইটেড এয়ারলাইন্স পরিবহন করে।  তথ্যসূত্র  বহিঃসংযোগ  বিষয়শ্রেণী:নিউয়ার্ক লিবার্টি আন্তর্জাতিক বিমানবন্দর বিষয়শ্রেণী:নিওয়ার্ক লিবার্টি আন্তর্জাতিক বিমানবন্দর বিষয়শ্রেণী:নিউ জার্সির বিমানবন্দর বিষয়শ্রেণী:১৯২৮-এ প্রতিষ্ঠিত বিমানবন্দর বিষয়শ্রেণী:১৯২৮-এ নিউ জার্সিতে প্রতিষ্ঠিত
ছত্রপতি রাজারাম মহারাজ বিমানবন্দর বা কোলহাপুর বিমানবন্দর (আইএটিএ: কেএলএইচ, আইসিএও: ভিএপিপি) ভারতের মহারাষ্ট্র রাজ্যের কোলহাপুরের অবস্থিত একটি বিমানবন্দর। এটি কোলহাপুর শহর থেকে ৯ কিলোমিটার দক্ষিণ - পূর্বে উজ্জলাওয়াড়িতে অবস্থিত।  ইতিহাস  জানুয়ারী ১৯৩৯ সালে,  ভারতের বিমান পরিবহন নামে একটি বেসরকারী বিমান সংস্থা,  জুহু বিমানবন্দর থেকে বেরিয়ে এসে  (যে সময়ে মুম্বাইয়ের এয়ারপোর্ট ছিল) কোলহাপুরের রাজকীয় সংস্থার জন্য বিমান পরিষেবা চালু করেছিল। এই পরিষেবাটি আনুষ্ঠানিকভাবে কোলহাপুর মহারাজা, সম্মানীয় ছত্রপতি রাজারাম মহারাজ কর্তৃক উদ্বোধন করা হয়, যারা এই প্রকল্পে যথেষ্ট আগ্রহ দেখিয়েছিলেন এবং তারা এই বিমান সংস্থার কাছে একটি ভর্তুকি দিয়েছিলেন, পাশাপাশি তার রাজধানীতে প্রয়োজনীয় বিমান পরিষবার সুবিধা প্রদানের জন্য।  বর্তমান কোলহাপুর বিমানবন্দরটি ১৯৭৮ সালে পরিচালনা শুরু করা হয় এবং ১৬ এপ্রিল, ১৯৯৭ সালে ভারতীয় বিমানবন্দর কর্তৃপক্ষ (এএআই) থেকে মহারাষ্ট্র শিল্প উন্নয়ন কর্পোরেশন (এমআইডিসি)- এর কাছে বিমানবন্দরটির ইজারা দেওয়া হয়। ২০১২ সালের ফেব্রুয়ারি মাসে এই ইজারার মেয়াদ শেষ হয়ে যায় এবং ২০১২ সালের মে মাসে বিমানবন্দর পরিচালনার দায়ভার থেকে মুক্তি পেতে রাজ্য সরকারকে অনুরোধ জানানো হয়। মহারাষ্ট্র সরকার তখন আগস্ট ২০১৩ সালে  বিমানবন্দরটিকে  ভারতীয় বিমানবন্দর কর্তৃপক্ষের কাছে হস্তান্তর করে।  কোলহাপুর বিমানবন্দর টার্মিনাল  বিমানবন্দরটির টার্মিনাল ভবনটি শুধু মাত্র অন্তর্দেশীয় উড়ান পরিচালনা করে। অন্তর্দেশীয় প্রান্তিক  বিমানবন্দরের টার্মিনাল-১ ভারতের প্রধান শহরগুলিতে সরাসরি সেবা পরিচালনা করে। মহারাষ্ট্রের প্রধান ও ক্ষুদ্র শহর এবং অন্যান্য রাজ্যগুলির সাথে শহরটি সংযোগ করে এমন অনেকগুলি উড়ান রয়েছে। অনেক বিমান সংস্থাগুলি যেমন ইন্ডিয়ান এয়ারলাইন্স, এয়ার ডেকন, এবং অন্যান্য বিমান সংস্থা দেশের প্রধান শহরগুলিতে তাদের সরাসরি উড়ান পরিচালনা করে। এই এয়ারপোর্টটি অতি আধুনিক ব্যাগজার্জ হ্যান্ডলিং পরিষেবাগুলির চালু আছে। এছাড়া বিমানবন্দর ব্যবহারকারী যাত্রীদের জন্য চমৎকার সুবিধা প্রদান করা হয়।  কোলহাপুর বিমান বন্দরে সুবিধাসমূহ  ব্যাগ পরিষেবা: এখানে বিমানবন্দরে, যাত্রীকে বিমানবন্দর ব্যবহারকালীন সময়ে ব্যাগ সুরক্ষা সুবিধা প্রদান করা হয়।  আন্তর্জাতিক বিমানবন্দর প্রকল্প ভারতীয় বিমানবন্দর কর্তৃপক্ষ বা এএআই বিমানবন্দরে রাতে অবতরণ সুবিধা স্থাপনের কথা বিবেচনা করছে এবং মুম্বাই ও পুনে বিমানবন্দরে বিমান রাখার সমস্যা কমানোর জন্য কোলাপুর বিমানকে রাত্রীকালীন বিমান রাখার জন্য ব্যবহারের পরিকল্পনা করা হয়েছে।  বিমান সংস্থা এবং গন্তব্যস্থল  শহরের সাথে সংযোগ বাস: কোলহাপুরের বাস স্ট্যান্ড থেকে মাত্র ৯.৪ কিলোমিটার দূরে কোলহাপুর বিমানবন্দর অবস্থিত। ১৩ মিনিটের মধ্যে বাস স্ট্যান্ড থেকে বাস যাত্রার দ্বারা এই দূরত্ব অতিক্রম করা যায়।  রেল: কোলহাপুর বিমানবন্দর থেকে কোলহাপুর রেলওয়ে স্টেশন প্রায় ৯.৮ কিলোমিটার দূরে অবস্থিত। এটা বিমানবন্দর থেকে প্রায় রেল স্টেশনে পৌঁছাতে  ১৭ মিনিট সময় লাগে এবং এটিই বিমানবন্দরের নিকটবর্তীতম রেল স্টেশন।  তথ্যসূত্র  বহিঃসংযোগ  বিষয়শ্রেণী:মহারাষ্ট্রের বিমানবন্দর বিষয়শ্রেণী:ভারতের বিমানবন্দর বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৮৭-এ প্রতিষ্ঠিত বিমানবন্দর
“কাম ফলো মি (টু দ্য গ্রিনউড ট্রি)” হচ্ছে ইংরেজি ভাষায় রচিত একটি জনপ্রিয় শিশুতোষ ছড়া ও গান। এটি এক ধরনের “প্রশ্ন করো”-জাতীয় ছড়া। এ ধরনের ছড়ার পঙ্ক্তিগুলোর বিশেষত্ব হলো— কেউ একজন কোনদিকে যাবে, তার দিকনির্দেশনা থাকবে।  গানের ছন্দসমূহ এর বহুল পরিচিত সবচেয়ে আধুনিক সংস্করণটি প্রায়ই চারজনের জন্য গাওয়া হয় গোলাকার হিসেবে কন্ঠের অংশসমূহ। এসএটিবি এর জন্য একটি সাম্ভাব্য ব্যবস্থা নিন্মরূপ : {| class="wikitable" !উচ্চ সপ্তক !সর্বোচ্চ সরু !সপ্তম সুর !বেস |- |আসো,অনুসরণ করো, অনুসরণ করো, অনুসরণ করো, অনুসরণ করো, অনুসরণ করো, অনুসরণ করো, আমাকে অনুসরণ করো।  | | | |- |আমি কোথায় অনুসরণ করবো,অনুসরণ করবো,অনুসরণ করবো। |আসো,অনুসরণ করো,অনুসরণ করো,অনুসরণ করো,অনুসরণ করো,অনুসরণ করো,আমাকে অনুসরণ করো। | | |- |আমি কোথায় অনুসরণ করবো,অনুসরণ করবো,তোমায়। |কোথায় আমি অনুসরণ করবো,অনুসরণ করবো,অনুসরণ করবো,অনুসরণ করবো। |আসো,অনুসরণ করো,অনুসরণ করো,অনুসরণ করো,অনুসরণ করো,অনুসরণ করো,আমাকে অনুসরণ করো। | | |- |সবুজ বনভূমির দিকে, রঙিন বনভূমির দিকে, রঙিন বনভূমির দিকে,রঙিন বনভূমির গাছের দিকে। |আমি কোথায় অনুসরণ করবো,অনুসরণ করবো,তোমায়। |আমি কোথায় অনুসরণ করবো,অনুসরণ করবো,অনুসরণ করবো। |আসো,অনুসরণ করো, অনুসরণ করো, অনুসরণ করো, অনুসরণ করো, অনুসরণ করো, অনুসরণ করো, আমাকে অনুসরণ করো।  |- | |সবুজ বনভূমির দিকে, রঙিন বনভুমির দিকে, রঙিন বনভূমির দিকে,রঙিন বনভূমির গাছের দিকে। |আমি কোথায় অনুসরণ করবো,অনুসরণ করবো,তোমায়। |আমি কোথায় অনুসরণ করবো,অনুসরণ করবো,অনুসরণ করবো। |- | | |সবুজ বনভূমির দিকে, রঙিন বনভূমির দিকে, রঙিন বনভূমির দিকে,রঙিন বনভূমির গাছের দিকে। |আমি কোথায় অনুসরণ করবো, অনুসরণ করবো। |- | | | |সবুজ বনভূমির দিকে, রঙিন বনভূমির দিকে, রঙিন বনভূমির দিকে,রঙিন বনভূমির গাছের দিকে। |}উপরের টেক্সটটি প্রায়শই পরপর একাধিকবার গাওয়া হয় যাতে বিভিন্ন কণ্ঠ চার-অংশের সামঞ্জস্য গঠন করে একে অপরের সাথে মিশে যায়।  পপ সংস্কৃতি  গানটি সেসেম স্ট্রীট-এ একটি প্রাণবন্ততার সন্নিবেশে প্রদর্শিত হয়েছিল, যেখানে তিনটি কচ্ছপের বাচ্চা তাদের আঙ্কেল এডগারকে (ব্যাঞ্জো বাজানো কচ্ছপ) রাউন্ড গাওয়া শেখায়   তথ্যসূত্র   বিষয়শ্রেণী:মার্কিন শিশুতোষ ছড়া বিষয়শ্রেণী:ইংরেজ শিশুতোষ গান বিষয়শ্রেণী:মার্কিন লোক গান বিষয়শ্রেণী:বৃক্ষ নিয়ে গান